বেঙ্গালুরুতে অখিল ভারতীয় প্রতিনিধি সভার সূচনা করলেন মোহন ভাগবত

কর্নাটক: বেঙ্গালুরুতে (Bengaluru) শুরু হয়েছে তিনদিনের অখিল ভারতীয় প্রতিনিধি সভা (এবিপিএস) (All India Representative Council)। শুক্রবার থেকে এই সভা শুরু হয়েছে, চলবে তিনদিন। রবিবার ২৩ মার্চ এই সভা শেষ হওয়ার কথা। তিনদিনব্যাপি এই সভার আয়োজন করেছে বেঙ্গালুরুর চান্নেনহল্লির জনসেবা বিদ্যা কেন্দ্র (Channenahalli Public Service Academy)।

আরএসএস (RSS) তরফে জানানো হয়েছে, প্রতি বছরই এই সভার আয়োজন করা হয়। সঙ্ঘের নিয়মে এটাই সর্বোচ্চ নীতি নির্ধারক কমিটি।  প্রতি বছর সমাজের প্রয়াত বিশিষ্টজনদের স্মরণ করে এই সভার শুরু হয়। সভার সূচনা করে আরএসএস প্রধান মোহন ভাগবতের (Mohan Bhagwat) হাত ধরে।

RSS -এর সূত্রে খবর, অখিল ভারতীয় প্রতিনিধি সভায় মোট ১৪৮২ কার্যকর্তা উপস্থিত থাকবেন। এই সভার অন্যতম বিষয় ২০২৪-২৫ অর্থবর্ষের বার্ষিক রিপোর্ট। সেই বিষয়কে সামনে নিয়ে তিনদিনের আলোচনা হবে। প্রত্যেক বছর যুব সমাজের লক্ষ লক্ষ প্রতিনিধি আরএসএসের কর্মসূচিতে যোগদান করেন। ক্রমশই সেই সংখ্যা বাড়ছে বলে খবর। এবছর সঙ্ঘের ১০০ বছর।

আরও পড়ুন: আগামী বছরেই ভারত মাওবাদী মুক্ত, রাজ্যসভায় জানালেন অমিত শাহ

বিজয়া দশমীতে সঙ্ঘের কাজের একশো বছর পূর্ণ হবে। ২০২৫ সালের বিজয়া দশমী থেকে ২০২৬ বছর সঙ্ঘের ১০০ বছর পূর্ণ ধরা হবে। সেইমতো নানা কর্মসূচিত থাকবে। এই তিনদিনের সভায় অন্যতম আলোচনার বিষয় হল বাংলাদেশে হিন্দুদের উপর হামলা।

সেই নিয়ে কোনও প্রস্তাব আনা হবে কি না, সেই প্রশ্নের উত্তরে আরএসএসের তরফে জানানো হয়, এবিপিএস যা প্রস্তাব আনবে, তা সংবাদমাধ্যকে জানানো হবে। এছাড়াও সামাজিক পরিবর্তন বিশেষ করে পাঁচটি পরিবর্তন নিয়ে আলোচনা হবে। দেশের বর্তমান হাল হকিকৎ নিয়ে আলোচনা হবে। মোহন ভাগবত ছাড়াও এই সভায় উপস্থিত থাকবেন আরএসএসের সাধারণ সম্পাদক দত্তাত্রেয় হোসাবলে।